ddrg/super_eurlex huggingface dataset:
SL Uradni list Evropske unije C 159/3

Obvestilo Ministrstva za gospodarski razvoj Republike Italije na podlagi člena 3(2)(b) Direktive 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

2013/C 159/03

Ministrstvo za gospodarski razvoj sporoča, da je od družbe Exploenergy Srl, ki posluje pod imenom „Castiglione di Cervia“, prejelo vlogo za pridobitev dovoljenja za raziskovanje ogljikovodikov na območju, ki se nahaja v deželi Emilija Romanja, natančneje v pokrajinah Ravenna in Forlì-Cesena, in ga določajo loki poldnevnikov in vzporednikov, katerih točke so navedene z naslednjimi zemljepisnimi koordinatami:

Točke Zemljepisna dolžina Z Monte Mario Zemljepisna širina S A – 0°15′ 44°24′ B – 0°11′ 44°24′ C – 0°11′ 44°23′ D sečišče vzporednika 44°23′ in obalne črte ob oseki E sečišče vzporednika 44°12′ in obalne črte ob oseki F – 0°16′ 44°12′ G – 0°16′ 44°14′ H – 0°20′ 44°14′ I – 0°20′ 44°16′ L – 0°21′ 44°16′ M – 0°21′ 44°20′ N – 0°12′ 44°20′ O – 0°12′ 44°21′ P – 0°13′ 44°21′ Q – 0°13′ 44°22′ R – 0°14′ 44°22′ S – 0°14′ 44°23′ T – 0°15′ 44°23′

Med točko „D“ in točko „E“ mejo vloge za pridobitev dovoljenja predstavlja obalna črta ob oseki.

Navedene koordinate so določene na podlagi nacionalne kartografije inštituta Istituto Geografico Militare (I.G.M.) – strani 89 in 100 zemljevida Italije v merilu 1:100 000.

Na podlagi te razmejitve je površina geografskega območja 331,90 km2.

V skladu z zgoraj navedeno direktivo, členom 4 zakonodajnega odloka št. 625 z dne 25. novembra 1996, ministrskim odlokom z dne 4. marca 2011 in direktorskim odlokom z dne 22. marca 2011 Ministrstvo za gospodarski razvoj objavlja obvestilo, da zainteresiranim konkurenčnim stranem omogoči vložitev vlog za pridobitev dovoljenja za raziskovanje ogljikovodikov na zadevnem območju, ki ga določajo zgoraj navedene točke in koordinate.

Za izdajo zadevnega dovoljenja za raziskovanje je pristojno Ministrstvo za gospodarski razvoj (Oddelek za energijo, Generalni direktorat za rudninske in energetske vire).

Pravila za podelitev rudarske pravice so podrobneje opredeljena v naslednjih določbah:

zakonu št. 613 z dne 21. julija 1967; zakonu št. 9 z dne 9. januarja 1991; zakonodajnem odloku št. 625 z dne 25. novembra 1996; ministrskem odloku z dne 4. marca 2011 in direktorskem odloku z dne 22. marca 2011.

Vloge je treba vložiti v treh mesecih od objave tega obvestila v Uradnem listu Evropske unije.

Vloge, ki bodo prispele po tem roku, ne bodo upoštevane.

Vloge je treba poslati na naslov:

Ministero dello Sviluppo Economico Dipartimento per l’Energia Direzione generale per le risorse minerarie ed energetiche Divisione VI Via Molise 2 00187 Roma RM ITALIA

Vloga se lahko vloži tudi po elektronski pošti, ki mora vsebovati vso dokumentacijo v elektronski obliki in digitalni podpis zakonitega zastopnika družbe vlagateljice, in sicer na naslov „ene.rme.div.6@pec.sviluppoeconomico.gov.it“.

V skladu s točko 2 Priloge A k odloku predsednika ministrskega sveta št. 22 z dne 22. decembra 2010 postopek izdaje dovoljenja za raziskovanje skupno ne traja več kot 180 dni.
SL Uradni list Evropske unije C 115/5

Obvestilo osebam in subjektom, za katere veljajo omejevalni ukrepi, določeni v Sklepu Sveta 2012/739/SZVP, kakor se izvaja z Izvedbenim sklepom Sveta 2013/185/SZVP, in v Uredbi Sveta (EU) št. 36/2012, kakor se izvaja z Izvedbeno uredbo Sveta (EU) št. 363/2013 o omejevalnih ukrepih glede na razmere v Siriji

2013/C 115/05

SVET EVROPSKE UNIJE

Osebe in subjekte iz Priloge I k Sklepu Sveta 2012/739/SZVP, kakor se izvaja z Izvedbenim sklepom Sveta 2013/185/SZVP (1), in iz Priloge II k Uredbi Sveta (EU) št. 36/2012, kakor se izvaja z Izvedbeno uredbo Sveta (EU) št. 363/2013 (2) o omejevalnih ukrepih glede na razmere v Siriji, obveščamo o naslednjem:

Svet Evropske unije je sklenil, da je treba na seznamu oseb in subjektov, za katere veljajo omejevalni ukrepi iz Sklepa 2012/739/SZVP in Uredbe (EU) št. 36/2012 o omejevalnih ukrepih glede na razmere v Siriji, posodobiti informacije v zvezi z osebami in subjekti iz navedenih prilog. Razlogi za vključitev teh oseb in subjektov so navedeni v ustreznih rubrikah teh prilog.

Zadevne osebe in subjekte obveščamo, da lahko pri pristojnih organih zadevne države članice oziroma zadevnih držav članic, kot je navedeno na spletnih mestih iz Priloge III k Uredbi (EU) št. 36/2012, zaprosijo za dovoljenje za uporabo zamrznjenih sredstev za osnovne potrebe ali določena plačila (glej člen 16 Uredbe).

Zadevne osebe in subjekti lahko zahtevo za ponovno preučitev odločitve o njihovi uvrstitvi na navedeni seznam skupaj z dokazili pošljejo Svetu, in sicer na naslov:

Council of the European Union General Secretariat DG C 1C Rue de la Loi/Wetstraat 175 1048 Bruxelles/Brussel BELGIQUE/BELGIË

Obenem zadevne osebe in subjekte obveščamo, da lahko odločitev Sveta izpodbijajo pred Splošnim sodiščem Evropske unije v skladu s pogoji iz členov 275(2) ter 263(4) in (6) Pogodbe o delovanju Evropske unije.

(1) UL L 111, 23.4.2013, str. 77.

(2) UL L 111, 23.4.2013, str. 1.
SL Uradni list Evropske unije C 49/13

Sporočilo francoske vlade v zvezi z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(Obvestilo o zahtevkih za izključna dovoljenja za iskanje tekočih ali plinastih ogljikovodikov, imenovana „Permis d’Appoigny“)

(Besedilo velja za EGP)

2013/C 49/08

Družba Bluebach Ressources Sarl s sedežem na 178, boulevard Haussmann, Pariz (8. pariško okrožje), France, je 14. junija 2011 zaprosila za izključno dovoljenje za iskanje tekočih ali plinastih ogljikovodikov, imenovano „Permis d’Appoigny“, za obdobje 5 (petih) let, ki pokriva del departmaja Yonne (89).

Območje, ki ga zajema dovoljenje, določajo loki poldnevnikov in vzporednikov, ki povezujejo točke, katerih zemljepisne koordinate so določene v nadaljevanju, pri čemer je izhodišče pariški poldnevnik.

Točka Vzhodna zemljepisna dolžina Severna zemljepisna širina A 1,20 53,30 B 1,60 53,30 C 1,60 53,10 D 1,10 53,10 E 1,10 53,20 F 1,20 53,20

Tako določena površina znaša približno 607 km2.

Predložitev zahtevkov in merila za podelitev pravic

Vlagatelji začetnega zahtevka in konkurenčnih zahtevkov morajo dokazati, da izpolnjujejo pogoje za pridobitev dovoljenja iz členov 4 in 5 odloka 2006-648 z dne 2. junija 2006 o pravicah rudarjenja in pravicah podzemnega skladiščenja (Journal officiel de la République française z dne 3. junija 2006).

Zainteresirane družbe lahko predložijo konkurenčni zahtevek v devetdesetih dneh od dneva objave tega obvestila v skladu s postopkom, povzetim v „Obvestilu o pridobitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim s spremenjenim odlokom 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française z dne 3. junija 2006).

Konkurenčni zahtevki se pošljejo na spodaj navedeni naslov Ministrstva za ekologijo, trajnostni razvoj in energijo. Odločitve o začetnih in konkurenčnih zahtevkih bodo sprejete v roku dveh let od datuma prejema začetnega zahtevka s strani francoskih organov in najpozneje 24. junija 2013.

Pogoji in zahteve za izvajanje dejavnosti in njeno prenehanje

Vlagatelji naj upoštevajo člena 79 in 79.1 rudarskega zakonika in odlok 2006-649 z dne 2. junija 2006 o rudarskih dejavnostih, dejavnostih podzemnega skladiščenja ter o pravilih, ki urejajo rudnike in podzemna skladišča (Journal officiel de la République française z dne 3. junija 2006).

Vse dodatne informacije so na voljo na Ministrstvu za ekologijo, trajnostni razvoj in energijo:

Direction générale de l'énergie et du climat, Direction de l’énergie, Sous-direction de la sécurité d’approvisionnement et nouveaux produits énergétiques, Grande Arche de la Défense — Paroi Nord, 92055 La Défense cedex, France (telefon: +33 140819529).

Zgoraj navedene zakonske in druge določbe so na voljo na spletni strani Légifrance: http://www.legifrance.gouv.fr

(1) UL L 164, 30.6.1994, str. 3.
SL Uradni list Evropske unije C 324/10

Popravek razpisa vlade Združenega kraljestva v zvezi z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

( Uradni list Evropske unije C 320 z dne 6. novembra 2013 )

2013/C 324/09

Objava razpisa vlade Združenega kraljestva 2013/C 320/02 se šteje za nično in neveljavno.
SL Uradni list Evropske unije C 19/5

Obvestilo ministra za gospodarstvo Kraljevine Nizozemske na podlagi člena 3(2) Direktive 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

2013/C 19/04

Minister za gospodarstvo sporoča, da je prejel vlogo za pridobitev dovoljenja za iskanje ogljikovodikov na območju, imenovanem Schiermonnikoog-Noord.

To območje leži v provincah Frizija in Groningen in v teritorialnih vodah ter je omejeno s povezovalnimi črtami med točkami A–B, B–C, C–D, D–E, E–F in F–G in linijo, opredeljeno v prilogi k Zakonu o rudarstvu (Mijnbouwwet). Koordinate teh točk so:

Točka X Y A Točka L’, kot je navedena na zemljevidu, ki je priložen Dopolnilnemu sporazumu k pogodbi Eems-Dollard z dne 14. maja 1962 B 218438,00 621003,00 C 222165,90 616882,48 D 217545,00 613430,00 E 213140,41 613003,13 F 213050,00 613950,00 G 209901,27 618100,00

Zgornje koordinate so navedene v skladu z nacionalnim triangulacijskim sistemom iz točke a odstavka 1 člena 1.2.2 Uredbe o rudarstvu (Mijnbouwregeling).

Na podlagi tega opisa razmejitve površina območja znaša 62,23 km2.

Minister za gospodarstvo v skladu z navedeno direktivo in členom 15 Zakona o rudarstvu (Uradni list Kraljevine Nizozemske 2002, št. 542) vabi vse zainteresirane strani, da oddajo konkurenčne vloge za izdajo dovoljenja za iskanje ogljikovodikov na območju, ki ga omejujejo zgoraj navedene točke in koordinate.

Za izdajo dovoljenj je pristojen minister za gospodarstvo.

Merila, pogoji in zahteve iz člena 5(1) in (2) ter člena 6(2) zgoraj navedene direktive so določeni v Zakonu o rudarstvu (Uradni list Kraljevine Nizozemske 2002, št. 542).

Vloge se lahko oddajo v 13 tednih po objavi tega poziva v Uradnem listu Evropske unije na naslov:

De Minister van Economische Zaken ter attentie van de heer P. Jongerius, directie Energiemarkt Bezuidenhoutseweg 73 Postbus 20401 2500 EC Den Haag NEDERLAND

Vloge, ki bodo prispele po tem roku, ne bodo upoštevane.

Odločitev o vlogah bo sprejeta najpozneje v dvanajstih mesecih po izteku tega roka.

Za podrobnejše informacije se obrnite na g. E. J. Hoppla, ki je dosegljiv na telefonski številki: +31 703797762.
SL Uradni list Evropske unije C 400/12

Uradno obvestilo poljske vlade glede Direktive 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov na območju Ostrów Lubelski

2012/C 400/10

Razpisni postopek je namenjen podeljevanju koncesij za iskanje in/ali identificiranje zalog nafte in/ali zemeljskega plina na območju Ostrów Lubelski.

Št. Naziv Št. bloka Načrt za leto 1992 X Y 1 Ostrów Lubelski 278 422 876,59 761 234,91 423 370,18 770 611,14 410 714,38 777 425,73 410 064,68 765 287,07

Vloge morajo pokrivati isto območje.

Vloge za koncesije se pošljejo osrednjemu uradu Ministrstva za okolje najpozneje do 12. ure po srednjeevropskem času na zadnji dan 180-dnevnega obdobja, ki se začne dan po objavi obvestila v Uradnem listu Evropske unije.

Prejete vloge bodo ocenjene na podlagi naslednjih meril:

(a) tehnologija za izvajanje del (60 %);

(b) tehnične in finančne zmogljivosti vlagatelja (30 %);

(c) predlagane pristojbine za podelitev rudarskih pravic užitka (10 %).

Najmanjša letna pristojbina za podelitev rudarskih pravic užitka na območju Ostrów Lubelski znaša 14 817,63 PLN.

Javno odpiranje vlog bo potekalo na osrednjem uradu Ministrstva za okolje ob 12. uri po srednjeevropskem času na štirinajsti delovni dan po izteku roka za vložitev vlog. Postopek ocenjevanja vlog bo zaključen v šestih mesecih po izteku roka za vložitev vlog. Vlagatelji bodo prejeli pisno obvestilo o rezultatih postopka.

Vloge se predložijo v poljščini.

Organ za podeljevanje licenc ob upoštevanju mnenja ustreznih organov zmagovalcu razpisa podeli koncesijo za iskanje in identificiranje zalog nafte in/ali zemeljskega plina ter z njim podpiše pogodbo o rudarski pravici užitka.

Za iskanje zalog ogljikovodikov na Poljskem mora imeti zadevno podjetje tako rudarske pravice užitka kot koncesijo.

Vloge se pošljejo na naslednji naslov:

Ministerstwo Środowiska Departament Geologii i Koncesji Geologicznych ul. Wawelska 52/54, pokój 146 00-922 Warszawa POLSKA/POLAND

Za dodatne informacije se obrnite na:

— spletno stran Ministrstva za okolje: http://www.mos.gov.pl
SL Uradni list Evropske unije C 312/21

Obvestilo za osebo, za katero veljajo omejevalni ukrepi, določeni v Sklepu Sveta 2010/413/SZVP, kot se izvaja s Sklepom Sveta 2012/635/SZVP, in Uredbi Sveta (EU) št 267/2012, kot se izvaja z Izvedbeno uredbo Sveta (EU) št 945/2012 o omejevalnih ukrepih proti Iranu

2012/C 312/09

SVET EVROPSKE UNIJE

Osebo, navedeno v Prilogi II k Sklepu Sveta 2010/413/SZVP o omejevalnih ukrepih proti Iranu, kot se izvaja s Sklepom Sveta 2012/635/SZVP (1), ter v Prilogi IX k Uredbi Sveta (EU) št. 267/2012 o omejevalnih ukrepih proti Iranu, kakor se izvaja z Izvedbeno uredbo Sveta (EU) št. 945/2012 (2), obveščamo o naslednjem:

Svet Evropske unije je sklenil, da je treba osebo iz navedenih prilog vključiti na seznam oseb in subjektov, za katere veljajo omejevalni ukrepi iz Sklepa 2010/413/SZVP in Uredbe (EU) št. 267/2012 o omejevanih ukrepih proti Iranu. Razlogi za uvrstitev te osebe na seznam so navedeni v ustreznih rubrikah navedenih prilog.

Zadevno osebo opozarjamo, da lahko pri pristojnih organih zadevne države članice oziroma zadevnih držav članic, navedenih na spletnih straneh iz Priloge X k Uredbi Sveta (EU) št. 267/2012, zaprosi, da se jim dovoli uporaba zamrznjenih sredstev za nujne potrebe ali točno določena plačila (glej člen 26 Uredbe).

Zadevna oseba lahko zahtevek za ponovno preučitev odločitve o njeni uvrstitvi na navedeni seznam skupaj z dokazili pošlje Svetu, in sicer na naslov:

Council of the European Union General Secretariat DG C — Coordination Unit Rue de la Loi/Wetstraat 175 1048 Bruxelles/Brussel BELGIQUE/BELGIË

Obenem zadevno osebo obveščamo, da lahko odločitev Sveta izpodbija pred Splošnim sodiščem Evropske unije v skladu s pogoji iz členov 275(2) ter 263(4) in (6) Pogodbe o delovanju Evropske unije.

(1) UL L 282, 16.10.2012, 58.

(2) UL L 282, 16.10.2012, 16.
SL Uradni list Evropske unije C 155/1

Obvestilo za osebe, za katere veljajo omejevalni ukrepi, določeni v Sklepu Sveta 2012/285/SZVP in Uredbi Sveta (EU) št. 377/2012, kot se izvaja z Izvedbeno uredbo Sveta (EU) št. 458/2012, o omejevalnih ukrepih proti nekaterim osebam, subjektom in organom, ki ogrožajo mir, varnost in stabilnost v Republiki Gvineji Bissau

2012/C 155/01

SVET EVROPSKE UNIJE

Osebam, navedenim v Prilogi III k Sklepu Sveta 2012/285/SZVP (1) in Prilogi I k Uredbi Sveta (EU) št. 377/2012, kot se izvaja z Izvedbeno uredbo Sveta (EU) št. 458/2012 (2), sporočamo naslednje:

Svet Evropske unije je sklenil, da bi bilo treba osebe, ki so navedene v zgornjih prilogah, vključiti na sezname oseb, za katere veljajo omejevalni ukrepi iz Sklepa 2012/285/SZVP in Uredbe (EU) št. 377/2012.

Zadevne osebe obveščamo, da lahko pri pristojnih organih zadevne države članice oziroma zadevnih držav članic, kot je navedeno na spletnih mestih v Prilogi II k Uredbi (EU) št. 377/2012, vložijo prošnjo za pridobitev dovoljenja za uporabo zamrznjenih sredstev za nujne potrebe ali posebna plačila (glej člen 4 Uredbe).

Zadevne osebe lahko zahtevek za ponovno preučitev odločitve o vključitvi na navedeni seznam skupaj z dokazili pošljejo Svetu na naslov:

Council of the European Union DG C Coordination Unit General Secretariat Rue de la Loi/Wetstraat 175 1048 Bruxelles/Brussel BELGIQUE/BELGIË

Obenem zadevne osebe in subjekte tudi obveščamo, da lahko odločitev Sveta izpodbijajo pred Splošnim sodiščem Evropske unije v skladu s pogoji iz členov 275(2) ter 263(4) in (6) Pogodbe o delovanju Evropske unije.

(1) UL L 142, 1.6.2012, str. 36.

(2) UL L 142, 1.6.2012, str. 11.
SL Uradni list Evropske unije C 70/22

Obvestilo ministra za gospodarstvo, kmetijstvo in inovacije Kraljevine Nizozemske na podlagi člena 3(2) Direktive 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

2012/C 70/08

Minister za gospodarstvo, kmetijstvo in inovacije sporoča, da je prejel vlogo za pridobitev dovoljenja za pridobivanje ogljikovodikov na območju, imenovanem Opmeer.

To območje, na katero se nanaša vloga, se nahaja v provinci Noord-Holland ter je omejeno s povezovalnimi črtami med naslednjimi točkami A–B, B–C, C–D, D–E, E–F, F–G, G–H, H–I, I–J, J–K, K–L, L–M, M–N in A–N.

Koordinate navedenih točk so naslednje:

Točka X Y A 118790,00 538390,00 B 120800,00 535000,00 C 123450,00 532000,00 D 126950,00 527300,00 E 130100,00 525000,00 F 132150,00 522600,00 G 134660,00 516000,00 H 131559,50 516071,20 I 130528,33 512343,19 J 126275,00 515000,00 K 120000,00 518150,00 L 118750,00 520000,00 M 117585,00 522850,00 N 115000,00 525260,00

Položaj zgoraj navedenih točk je izražen v zemljepisnih koordinatah, izračunanih na podlagi nacionalnega terestričnega referenčnega sistema (Rijks Driehoeksmeting).

Na podlagi tega opisa razmejitve je razvidno, da površina območja znaša 229,0 km2.

Minister za gospodarstvo, kmetijstvo in inovacije v skladu z navedeno direktivo in členom 15 Zakona o rudarstvu (Mijnbouwwet) ((Staatsblad) Uradni list Kraljevine Nizozemske 2002, št. 542) vse zainteresirane strani vabi, da oddajo konkurenčne vloge za izdajo dovoljenja za pridobivanje ogljikovodikov na območju, ki meji na zgoraj navedene točke in koordinate.

Za izdajo dovoljenj je pristojen minister za gospodarstvo, kmetijstvo in inovacije. Merila, pogoji in zahteve iz člena 5(1) in (2) ter člena 6(2) zgoraj navedene direktive so določeni v Zakonu o rudarstvu (Uradni list Kraljevine Nizozemske 2002, št. 542).

Vloge se lahko oddajo v 13 tednih po objavi tega razpisa v Uradnem listu Evropske unije na naslov:

De minister van Economische Zaken, Landbouw en Innovatie ter attentie van de heer P. Jongerius, directie Energiemarkt ALP A/562 Bezuidenhoutseweg 30 Postbus 20101 2500 EC Den Haag NEDERLAND

Vloge, ki bodo prispele na navedeni naslov po tem datumu, ne bodo upoštevane.

Odločitev o vlogah bo sprejeta najpozneje v dvanajstih mesecih po izteku tega roka.

Za podrobnejše informacije se obrnite na g. E. J. Hoppla, ki je dosegljiv na telefonski številki: +31 703797762.
SL Uradni list Evropske unije C 369/15

Skupne politične izjave z dne 27. oktobra 2011 Evropskega Parlamenta, Sveta in Komisije o obrazložitvenih dokumentih

2011/C 369/03

Institucije priznavajo, da morajo biti informacije o prenosu direktiv v nacionalno zakonodajo, ki jih države članice pošljejo Komisiji, „jasne in natančne“ (1), da bi Komisija laže izpolnjevala svojo nalogo nadzora uporabe prava Unije.

Zato Evropski parlament in Svet pozdravljata Skupno politično izjavo držav članic in Komisije o obrazložitvenih dokumentih z dne 28. septembra 2011.

Kadar je torej v skladu s Skupno politično izjavo držav članic in Komisije o obrazložitvenih dokumentih z dne 28. septembra 2011 upravičeno in sorazmerno, da se takšni dokumenti pošljejo, se institucije strinjajo, da se v zadevno direktivo vstavi naslednja uvodna izjava:

„V skladu s Skupno politično izjavo držav članic in Komisije o obrazložitvenih dokumentih z dne 28. septembra 2011 se države članice zavezujejo, da bodo obvestilu o ukrepih za prenos v upravičenih primerih priložile en ali več dokumentov, v katerih bo pojasnjeno razmerje med elementi direktive in ustreznimi deli nacionalnih instrumentov o prenosu. Zakonodajalec meni, da je posredovanje takšnih dokumentov v primeru te direktive upravičeno.“

Komisija bo Evropskemu parlamentu in Svetu do 1. novembra 2013 poročala o izvajanju teh dveh skupnih političnih izjav o obrazložitvenih dokumentih.

Institucije se zavezujejo, da bodo ta načela začele uporabljati s 1. novembrom 2011, in sicer za nove predloge direktiv in direktive, ki so v postopku sprejetja, razen za tiste, o katerih sta Evropski parlament in Svet že dosegla dogovor.

(1) Glej sodbo Sodišča z dne 16. julija 2009 v zadevi C-427/07, odstavek 107 in tam citirano sodno prakso.
SL Uradni list Evropske unije C 303/5

Obvestilo za osebe in subjekte, za katere veljajo omejevalni ukrepi, določeni v Sklepu Sveta 2011/273/SZVP, kakor je bil spremenjen s Sklepom Sveta 2011/684/SZVP, in Uredbi Sveta (EU) št. 442/2011, kakor je bila spremenjena z Uredbo Sveta (EU) št. 1011/2011 o omejevalnih ukrepih proti Siriji

2011/C 303/03

SVET EVROPSKE UNIJE

Osebe in subjekte, navedene v Prilogi k Sklepu Sveta 2011/273/SZVP, kakor je bil spremenjen s Sklepom Sveta 2011/684/SZVP (1), in v Prilogi II k Uredbi Sveta (EU) št. 442/2011, kakor je bila spremenjena z Uredbo Sveta (EU) št. 1011/2011 (2) o omejevalnih ukrepih proti Siriji, obveščamo o naslednjem:

Svet Evropske unije je sklenil, da je treba osebe in subjekte iz navedenih prilog vključiti na seznam oseb in subjektov, za katere veljajo omejevalni ukrepi iz Sklepa Sveta 2011/273/SZVP in Uredbe Sveta (EU) št. 442/2011 o omejevalnih ukrepih proti Siriji. Razlogi za vključitev teh oseb in subjektov so navedeni v ustreznih rubrikah teh prilog.

Zadevne osebe in subjekte obveščamo, da lahko pri pristojnih organih zadevne države članice oziroma zadevnih držav članic (glej spletne strani, navedene v Prilogi III k Uredbi Sveta (EU) št. 442/2011) zaprosijo za dovoljenje za uporabo zamrznjenih sredstev za nujne potrebe ali natančno določena plačila (glej člen 6 Uredbe).

Zadevne osebe in subjekti lahko zahtevo za ponovno preučitev odločitve o vključitvi na navedeni seznam skupaj z dokazili pošljejo Svetu, in sicer na naslov:

Council of the European Union General Secretariat DG K Coordination 30.HN.09 Rue de la Loi/Wetstraat 175 1048 Bruxelles/Brussel BELGIQUE/BELGIË

Obenem zadevne osebe in subjekte tudi obveščamo, da lahko odločitev Sveta izpodbijajo pred Splošnim sodiščem Evropske unije v skladu s pogoji iz členov 275(2) ter 263(4) in (6) Pogodbe o delovanju Evropske unije.

(1) UL L 269, 14.10.2011, str. 33.

(2) UL L 269, 14.10.2011, str. 18.
5.

POZDRAVLJA sklepe, sprejete na desetem kongresu evropske zveze avdioloških društev (4) med 22. in 25. junijem 2011 v Varšavi na Poljskem, na katerem so opozorili na problem motenj v komunikaciji pri otrocih ter na vlogo zgodnjega odkrivanja in zdravljenja, in sklepe z ministrske konference o e-zdravju, ki je bila od 10. do 12. maja 2011 v Budimpešti (na Madžarskem), na kateri so obravnavali boljšo in širšo uporabo e-zdravja in telemedicine;